বীরভূম জেলা
১৭৮৭ সালে ব্রিটিশ ইস্ট ইন্ডিয়া কোম্পানির শাসনকালে বীরভূম নামক প্রশাসনিক জেলাটির জন্ম হয়। তার আগে এটি মুর্শিদাবাদ জেলার অংশ ছিল। ১৭৮৭ সালে সদ্য প্রতিষ্ঠিত "District Beerbhoom" ছিল বর্তমান বীরভূমের তুলনায় আকারে অনেক বড়ো একটি জেলা। ১৭৯৩ সাল পর্যন্ত "Bishenpore" (বর্তমানে বিষ্ণুপুর, বাঁকুড়া জেলা) এই জেলার অন্তর্গত ছিল। ১৮৫৭ সালে মহাবিদ্রোহের আগে পর্যন্ত সাঁওতাল পরগনাও এই জেলার অন্তর্গত ছিল। অর্থাৎ, সেই সময় পশ্চিমে এই জেলার বিস্তৃতি ছিল দেওঘর পর্যন্ত। ১৮৫৫-৫৬ সালে অবিভক্ত বীরভূমের পশ্চিমাঞ্চলে সংগঠিত সাঁওতাল বিদ্রোহের কারণে এই আদিবাসী-অধ্যুষিত পশ্চিমাঞ্চলটিকে জেলা থেকে বাদ দেওয়ার আশু প্রয়োজন অনুভূত হয়। তাই বিদ্রোহ দমনের পর কর্তৃপক্ষ জেলাটিকেও ভাগ করে দেন। আজও বীরভূমে এই বিদ্রোহের দুই নায়ক সিধু ও কানুকে শ্রদ্ধার সঙ্গে স্মরণ করা হয়।
বসিরহাট জেলা
বসিরহাট জেলা হল পশ্চিমবঙ্গ রাজ্যের একটি প্রস্তাবিত সীমান্তবর্তী জেলা। জেলাটি উত্তর ২৪ পরগনা জেলার বসিরহাট মহকুমাকে পৃথক করে বসিরহাট জেলা গঠন করা হবে।এই জেলার পূর্বে রয়েছে বাংলাদেশ পশ্চিমে উত্তর ২৪ পরগনা ও দক্ষিণ ২৪ পরগনা জেলা।উত্তরে উত্তর ২৪ পরগনা ও দক্ষিণে দক্ষিণ ২৪ পরগনা।জেলাটির প্রধান নদী হল ইছামতি।এই জেলার সদর দপ্তর হল বসিরহাট শহর।জেলাটিতে তিনটি পৌরসভা রয়েছে ।এই পৌর শহর তিনটি হল - বসিরহাট, বাদুড়িয়া ও টাকি।